पहली परीक्षा पार, खिल उठे चेहरे
सावर| राजस्थानमाध्यमिक शिक्षा बोर्ड द्वारा आयोजित बोर्ड परीक्षा के प्रथम दिन राजकीय आदर्श उच्च माध्यमिक विद्यालय सावर में स्थापित परीक्षा केन्द्र पर हुए अंग्रेजी विषय के प्रश्न पत्र में कुल 320 में से 316 परीक्षार्थी शामिल हुए। केन्द्राधीक्षक प्रधानाचार्या गिरिजा नायक ने बताया कि बोर्ड की प्रथम परीक्षा शांतिपूर्ण संपन्न हुई। परीक्षा अवधि के दौरान माध्यमिक शिक्षा बोर्ड द्वारा गठित उड़नदस्ता टीम ने परीक्षा केन्द्र पर पहुंचकर वहां का जायजा लिया।
केकड़ी| उच्चमाध्यमिक शिक्षा बोर्ड की गुरूवार से प्रारम्भ हुई 12वीं कक्षा की बोर्ड परीक्षा का पहला पेपर शांतिपूर्ण सम्पन्न हुआ। गुरुवार सुबह शहर के सभी परीक्षा केन्द्रों पर विद्यार्थियों की भीड़ नजर आई तथा परीक्षार्थी परीक्षा केन्द्रों पर अपने रोल नम्बर तलाशते परीक्षा कक्षों के बारे में जानकारी लेते दिखाई दिए। बोर्ड परीक्षा के मद्देनजर परीक्षा केन्द्रों पर सीसीटीवी कैमरे लगाकर नजर रखी जा रही हैं। राजकीय उच्च माध्यमिक विद्यालय के प्रधानाचार्य अशोक कुमार सिंहल ने बताया कि पटेल विद्यालय, बालिका विद्यालय, पायलट विद्यालय, हाई सैकेंडरी विद्यालय में 1214 विद्यार्थियों ने परीक्षा दी तथा 19 विद्यार्थी परीक्षा देने से वंचित रहे। वहीं परीक्षा के दौरान यहां स्थानीय स्तर पर गठित उड़न दस्ते ने परीक्षा केन्द्रों का निरीक्षण किया।
बिजयनगर|माध्यमिकशिक्षा बोर्ड द्वारा 12वीं कक्षा की वार्षिक परीक्षा के तहत पहले दिन विद्यार्थियों ने अंग्रेजी विषय की परीक्षा दी। राजकीय नारायण उच्च माध्यमिक विद्यालय में परीक्षा देकर लौटे विद्यार्थियों ने एक-दूसरे को परीक्षा में आए प्रश्नों के बारे में कुछ इस मुद्रा में बातचीत की।
सरवाड़|दोकेन्द्रों पर 264 छात्र-छात्राओं ने परीक्षा दी तथा 1 परीक्षार्थी अनुपस्थित रहा। सीनियर सैकंडरी माध्यमिक विद्यालय के प्रधानाचार्य विरेश शर्मा ने बताया कि हायरसैकंडरी राजकीय पूसी बाई बालिका विद्यालय केन्द्र पर 12वीं की परीक्षा आयोजित कराई जा रही है।
मसूदा|कस्बेमें संचालित राजकीय उच्च माध्यमिक विद्यालय एवं राजकीय बालिका उच्च माध्यमिक विद्यालय में कक्षा 12 के छात्र छात्राओं की बोर्ड की परीक्षा शुरू हुई। पहले दिन अंग्रेजी का पेपर हुआ
राहत
hin_Deva hin_Deva hin_Deva hin_Deva hin_Deva hin_Deva mar_Deva